ธปท.เผยสำรองธนบัตร1.85 แสนล้านรับปีใหม่
ธปท.เผยสำรองธนบัตรในช่วงเทศปีใหม่ 2559 วงเงิน 1.85 แสนล้านบาท เพิ่มขึ้นจากช่องเดียวกันปีก่อนเล็กน้อย 2.5%
15 ธ.ค. 2558

ธปท.เผยสำรองธนบัตรในช่วงเทศปีใหม่ 2559 วงเงิน 1.85 แสนล้านบาท เพิ่มขึ้นจากช่องเดียวกันปีก่อนเล็กน้อย 2.5%
นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า ในช่วงสิ้นเดือนธ.ค. 2558 และช่วงเทศกาลปีใหม่ 2559 ซึ่งประชาชนมีความต้องการใช้ธนบัตรในระดับสูงกว่าปกติ นั้น ธปท. ประมาณการว่าธนาคารพาณิชย์จะมีการเบิกจ่ายธนบัตรจากธปท.ในช่วง 1 สัปดาห์ก่อนเทศกาลปีใหม่ 2559 เป็นมูลค่าสุทธิประมาณ1.85 แสนล้านบาท เพิ่มขึ้นจากช่วงเดียวกันของปีก่อน 2.5%
ทั้งนี้ ธปท. ได้เตรียมสำรองธนบัตรชนิดราคาต่างๆ เพื่อรองรับความต้องการไว้อย่างเพียงพอ เพื่อให้ธนาคารพาณิชย์มาจ่ายแลกธนบัตรและนำไปให้ให้บริการเตรียมไว้เบิกจ่ายแก่ประชาชนผ่านช่องทางต่างๆต่อไป